CELEX: 32004L0088
Language: lv
Date: 2004-09-07 00:00:00
Title: Komisijas Direktīva 2004/88/EK (2004. gada 7. septembris), ar ko groza Padomes Direktīvu 76/768/EEK par kosmētikas līdzekļiem, lai pielāgotu tās III pielikumu tehnikas attīstībai Dokuments attiecas uz EEZ

8.9.2004   
            
            
               LV
            
            
               Eiropas Savienības Oficiālais Vēstnesis
            
            
               L 287/5
            
         
      KOMISIJAS DIREKTĪVA 2004/88/EK
   (2004. gada 7. septembris),
   ar ko groza Padomes Direktīvu 76/768/EEK par kosmētikas līdzekļiem, lai pielāgotu tās III pielikumu tehnikas attīstībai
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1976. gada 27. jūlija Direktīvu 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem (1), un jo īpaši tās 8. panta 2. punktu,
   pēc apspriešanās ar Zinātnisko komiteju gala patērētājiem paredzēto kosmētikas līdzekļu un nepārtikas preču jautājumos,
   tā kā:
   
               (1)
            
            
               Muskusksilolam un ketonmuskusam periodu iekļaušanai Direktīvas 76/768/EEK III pielikuma 2. daļā pagarināja līdz 2004. gada 30. septembrim, jo riska novērtēšana netika pabeigta saskaņā ar Padomes Regulu (EEK) Nr. 793/93 par esošo vielu riska faktoru novērtējumu un kontroli (2).
            
         
               (2)
            
            
               2004. gada 8. janvārī Toksikoloģijas, ekotoksikoloģijas un vides zinātniskā komiteja pieņēma atzinumu par rezultātiem muskusksilola un ketonmuskusa riska novērtēšanā, ko veica saskaņā ar Regulu (EEK) Nr. 793/93.
            
         
               (3)
            
            
               Zinātniskā komiteja gala patērētājiem paredzēto kosmētikas līdzekļu un nepārtikas preču jautājumos (SCCNFP) apstiprināja, ka muskusksilolu var droši izmantot kosmētikas līdzekļos, izņemot mutes dobuma higiēnas līdzekļus, galaproduktā nepārsniedzot maksimālo koncentrācijas līmeni 1 % apmērā smaržās, 0,4 % apmērā tualetes ūdenī un 0,03 % apmērā citos līdzekļos, un ka ketonmuskusu var droši izmantot kosmētikas līdzekļos, izņemot mutes dobuma higiēnas līdzekļus, galaproduktā nepārsniedzot maksimālo koncentrācijas līmeni 1,4 % apmērā smaržās, 0,56 % apmērā tualetes ūdenī un 0,042 % apmērā citos līdzekļos.
            
         
               (4)
            
            
               Tāpēc muskusksilols un ketonmuskuss ir jāiekļauj Direktīvas 76/768/EEK III pielikuma 1. daļā, bet attiecīgie šā pielikuma 2. daļas ieraksti ir jāsvītro.
            
         
               (5)
            
            
               Tāpēc Direktīva 76/768/EEK ir attiecīgi jāgroza.
            
         
               (6)
            
            
               Šajā direktīvā paredzētie pasākumi ir saskaņā ar Kosmētikas līdzekļu pastāvīgās komitejas atzinumu,
            
         IR PIEŅĒMUSI ŠO DIREKTĪVU.
   1. pants
   Direktīvas 76/768/EEK III pielikumu groza saskaņā ar šīs direktīvas pielikumu.
   2. pants
   1.   Dalībvalstis pieņem normatīvus un administratīvus aktus, kas vajadzīgi, lai izpildītu šīs direktīvas prasības vēlākais līdz 2004. gada 1. oktobrim. Tās nekavējoties dara Komisijai zināmus šos noteikumus, kā arī minēto noteikumu un šīs direktīvas korelācijas tabulu.
   Kad dalībvalstis pieņem šos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka paņēmienus, kā izdarīt šādas atsauces.
   2.   Dalībvalstis dara Komisijai zināmus to tiesību aktu svarīgākos noteikumus, ko tās pieņēmušas jomā, uz kuru attiecas šī direktīva.
   3. pants
   Šī direktīva stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.
   
      Briselē, 2004. gada 7. septembrī
      
         
            Komisijas vārdā —
         
         
            Komisijas loceklis
         
         Olli REHN
         
      
   
   
      (1)  OV L 262, 27.9.1976., 169. lpp. Direktīvā jaunākie grozījumi izdarīti ar Komisijas Direktīvu 2003/83/EK (OV L 238, 25.9.2003., 23. lpp.).
   
      (2)  OV L 84, 5.4.1993., 1. lpp. Regulā grozījumi izdarīti ar Regulu (EK) Nr. 1882/2003 (OV L 284, 31.10.2003., 1. lpp.).
   
      PIELIKUMS
      Direktīvas 76/768/EEK III pielikumu groza šādi.
      
                  1)
               
               
                  Pielikuma 2. daļā svītro 61. un 62. ierakstu.
               
            
                  2)
               
               
                  Pielikuma 1. daļu papildina ar 96. un 97. ierakstu:
                  
                              Atsauces numurs
                           
                           
                              Viela
                           
                           
                              Ierobežojumi
                           
                           
                              Lietošanas nosacījumi un brīdinājumi, kas jāuzdrukā uz etiķetes
                           
                        
                              Lietošanas joma un/vai lietošana
                           
                           
                              Maksimālais pieļaujamais koncentrācijas līmenis gatavā kosmētikas līdzeklī
                           
                           
                              Citi ierobežojumi un prasības
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                           
                              f
                           
                        
                              “96.
                           
                           
                              Muskusksilols (CAS Nr. 81-15-2)
                           
                           
                              Visi kosmētikas līdzekļi, izņemot mutes dobuma higiēnas līdzekļus
                           
                           
                              
                                          a)
                                       
                                       
                                          1,0 % smaržās
                                       
                                    
                                          b)
                                       
                                       
                                          0,4 % tualetes ūdenī
                                       
                                    
                                          c)
                                       
                                       
                                          0,03 % citos līdzekļos
                                       
                                    
                           
                               
                           
                           
                               
                           
                        
                              97.
                           
                           
                              Ketonmuskuss (CAS Nr. 81-14-1)
                           
                           
                              Visi kosmētikas līdzekļi, izņemot mutes dobuma higiēnas līdzekļus
                           
                           
                              
                                          a)
                                       
                                       
                                          1,4 % smaržās
                                       
                                    
                                          b)
                                       
                                       
                                          0,56 % tualetes ūdenī
                                       
                                    
                                          c)
                                       
                                       
                                          0,042 % citos līdzekļos”